**KRAJEVNA SKUPNOST DORNBERK**

Številka: 5/2023

Datum: 25.5.2023

**Z A P I S N I K**

5. seje Krajevne skupnosti Dornberk, ki je potekala dne 25.5.2023 v pisarni krajevne skupnosti s pričetkom ob 19:30 uri.

Sejo je skladno s 13.členom Odloka o krajevnih skupnostih v Mestni občini Nova Gorica vodil Janko Harej, predsednik sveta krajevne skupnosti.

Zapisnik je vodila Davorina Mrevlje.

Prisotni: Janko Harej, Simon Justin, Davorina Mrevlje, Tatjana Šinigoj, Rajko Gregorič in Sandi Slejko.

Opravičeno odsotni: Mitja Cotič

Dnevni red:

1. potrditev zapisnika 4. seje,
2. soglasje k prodaji zemljišča I.
3. soglasje k prodaji zemljišča II.
4. predlog za projekt LAS
5. predlog investicij ob rebalansu preračuna
6. razno.

Ad. 1) Potrditev zapisnika prejšnje seje

Sklep: Zapisnik 4.seje sveta KS z dne 16.3.2023 se sprejme.

Ad. 2) soglasje k prodaji zemljišča I

MONG je posredoval prošnjo za mnenje sveta KS glede prodaje zemljišča ob otoku za smeti na začetku Ulice Bojana Vodopivca. Ugotovljeno je bilo, da je zemljišče že dalj časa v uporabi zainteresiranega kupca, ki je ob urejanju križišča odstopil del svojega zemljišča za potrebe ureditve pločnika / cestišča.

Sklep: KS da MONG pozitivno mnenje k nameravani prodaji parcele 233/31 k.o. Dornberk.

Ad. 3) soglasje k prodaji zemljišča II

Zainteresirana krajanka N. M. naproša za pozitivno mnenje k morebitni prodaji zemljišča 252/18 k.o. Dornberk. s strani MONG. Krajanka je med nekaterimi krajani iz soseščine zbrala podpise v podporo prodaji zemljišča v njeno korist.

Sklep: v skladu s predpisanimi postopki se svet KS opredeli do soglasji k nameravanim prodajam zemljišča, če so le ti procesno ustrezni torej zahtevani in utemeljeni s strani MONG. Predhodnih soglasij posameznim interesentom svet KS ne izdaja.

Ad. 4) predlog za projekt LAS

Predsednik KS seznani prisotne, da so v okviru LAS potekale delavnice za snovanje strategije razvoja tega področja. Posamezniki in skupine so bile pozvane k podaji predlogov projektov, ki bi lahko služili kot osnova za pripravo razpisov. Predstavnik KS Dornberk se je udeležil delavnic. Nastal je predlog projekta »Pametna vas«. Soglasje k sodelovanju v predlaganem projektu so podale tudi nekatere sosednje krajevne skupnosti.

Sklep: KS Dornberk odda predlog projekta z nazivom »Pametna vas«, kot je zapisan.

Ad. 5) predlog investicij ob rebalansu preračuna

MONG je pozvala KS k podaji predlogov za investicije ob nameravanem rebalansu proračuna v primeru, da se bo proračun za ta namen povečal. Poleg že predlaganih investicij in ocenjenih stroškov le-teh bo s strani KS potrebno zagotoviti izdelavo idejnega projekta Kampo v primeru prenosa lastništva nepremičnine.

Sklep: KS predlaga dodatno investicijo tj. izdelavo idejnega projekta Kampo v ocenjeni vrednosti 10 000 EUR.

Seja je bila zaključena ob 20:25.

Zapisala: Predsednik sveta KS:

Davorina Mrevlje Janko Harej